PATVIRTINTA

Lietuvos inžinerijos kolegijos direktoriaus 2024 m. rugpjūčio 26 d. įsakymu Nr. V1-92

# LIETUVOS INŽINERIJOS KOLEGIJOS BENDRABUČIO VIDAUS TVARKOS TAISYKLĖS

1. **BENDROSIOS NUOSTATOS**
2. Viešosios įstaigos „Lietuvos inžinerijos kolegija“ (toliau - LIK) bendrabučio vidaus tvarkos taisyklės (toliau - Taisyklės) nustato LIK bendrabučio vidaus tvarką.
3. Bendrabutis išlaikomas iš LIK lėšų ir iš gyventojų mokamų mokesčių už teikiamas apgyvendinimo paslaugas, kitas paslaugas.
4. Bendrabučio veiklą organizuoja, vykdo ir už ją atsako:
   1. Inžinerinės pramonės ir technologijų fakultete (toliau – IPTF) - bendrabučio veiklos koordinatorius;
   2. Aplinkos inžinerijos fakultete (toliau - AIF) – studentų reikalų administratorius.

# APGYVENDINIMAS BENDRABUTYJE

1. Bendrabutis fiziniams asmenims suteikiamas pasirašius bendrabučio kambario nuomos sutartį.
2. Pirmumo teisę gyventi bendrabutyje turi LIK studentai ir darbuotojai. Esant laisvoms vietoms, bendrabutyje gali būti apgyvendinti ir kiti asmenys šiose Taisyklėse nustatyta tvarka.
3. Dėl grupės asmenų apgyvendinimo gali būti sudaroma Bendrabučio kambarių nuomos sutartis su juridiniais asmenimis. Šiuo atveju Taisyklės apgyvendintiems asmenims taikomos tokia apimtimi, kiek Bendrabučio kambarių nuomos sutartis nenumato kitaip.
4. LIK studentai į bendrabutį priimami vadovaujantis šiais pirmumo kriterijais:
   1. Studentas yra su negalia ir pateikia tai patvirtinančius dokumentus;
   2. Pagal gyvenamosios vietos atstumą nuo LIK pirmumo teisę turi toliau gyvenantis studentas. Šiuo atveju privalo būti pateikti gyvenamąją vietą patvirtinantys dokumentai;
   3. Studentas yra iš socialiai remtinos šeimos ir pateikia tai patvirtinančius dokumentus.
5. Visi LIK bendrabutyje apgyvendinti asmenys (toliau – Gyventojai), nepriklausomai nuo apgyvendinimo trukmės bei apgyvendinimo teisinio pagrindo, supažindinami su šiomis Taisyklėmis ir įsipareigoja jų laikytis. Taisyklių nežinojimas neatleidžia Gyventojo nuo atsakomybės dėl Taisyklių nesilaikymo.
6. Gyventojus bendrabutyje, vadovaujantis direktoriaus įsakymu, apgyvendina bendrabučio veiklos koordinatorius / studentų reikalų administratorius arba bendrabučio sargas bendrabučio veiklos koordinatoriaus / studentų reikalų administratorius pavedimu.
7. Apsigyvendamas Gyventojas gauna kambario raktą (atsarginis kambario raktas saugomas pas bendrabučio budintį darbuotoją), individualaus naudojimo inventorių ir įeigos kortelę laikantis kortelių išdavimo tvarkos, patvirtintos direktoriaus įsakymu.
8. Už įeigos kortelę privalo būti sumokėtas direktoriaus įsakymu patvirtinto dydžio administravimo mokestis (taikoma IPTF bendrabutyje).
9. Gyventojai yra atsakingi už bendrabučio raktą ir įeigos kortelę, kurių negrąžinę privalo padengti jų įsigijimo išlaidas.
10. Visi bendrabučio Gyventojai privalo atsakyti už savo kambarį, jo inventorių, patys jį tvarkyti, išnešti šiukšles į šiukšlių surinkimo vietas, palaikyti švarą bendro naudojimo patalpose. Bendro naudojimo patalpų tvarkymą organizuoja ir užtikrina LIK bendrabučio darbuotojai.
11. Suderinus su bendrabučio veiklos koordinatoriumi / studentų reikalų administratoriui Gyventojui leidžiama naudotis savo baldais ir patalyne.
12. Už kambaryje, bendrojo naudojimo patalpose paliktus asmeninius daiktus ar kitą turtą LIK neatsako.
13. Bendrabutį rekonstruojant, remontuojant, pertvarkant ir/ar reorganizuojant, siekiant pirmo kurso studentus apgyvendinti kartu, siekiant racionaliau panaudoti patalpas, bendrabučio veiklos koordinatorius / studentų reikalų administratoriui turi teisę perkelti Gyventoją gyventi į kitą kambarį. Perkeliant Gyventoją siekiama nepabloginti gyvenimo sąlygų. Gyventojas apie perkėlimą informuojamas ne vėliau kaip prieš 5 (penkias) dienas.
14. Apgyvendinimo AIF bendrabutyje konkretus laikas privalo būti suderintas su studentų reikalų administratoriumi arba Bendrabučių taryba ne vėliau kaip prieš 2 darbo dienas iki apgyvendinimo dienos.
15. Pasibaigus bendrabučio kambario nuomos sutarčiai (baigus ar nutraukus studijas, išsikeliant iš bendrabučio) Gyventojas privalo:
    1. sumokėti visus mokesčius ir įsiskolinimus už bendrabutį ir pateikti tai patvirtinantį apmokėjimo kvitą bendrabučio veiklos koordinatoriui / studentų reikalų administratoriui arba jo nurodymu - bendrabučio sargui;
    2. atlaisvinti ir perduoti bendrabučio veiklos koordinatoriui/ studentų reikalų administratoriui arba jo nurodymu - bendrabučio sargui sutvarkytas ir švarias patalpas, Gyventojui perduotą inventorių, kambario raktą, įeigos kortelę;
    3. pasirašyti bendrabučio kambario nuomos sutartyje.

# BENDRABUČIO GYVENTOJŲ TEISĖS IR PAREIGOS, DRAUDIMAI

1. Bendrabučio Gyventojai turi teisę:
   1. reikšti pastabas ir siūlymus dėl gyvenimo sąlygų gerinimo, tvarkos bei švaros bendrabutyje;
   2. kreiptis pagalbos į bendrabučio darbuotojus, saugos tarnybą, policiją;
   3. naudotis virtuvėmis, dušais, bendro naudojimo patalpomis;
   4. priimti svečius bendrabutyje nuo 07.00 iki 23.00 val. pagal šių Taisyklių IV skyriuje nustatytą tvarką;
   5. Gyventojas kambaryje gali naudotis tik smulkiais energijos prietaisais, išskyrus šildymo prietaisus, tačiau bendra visų kambaryje naudojamų prietaisų galia negali viršyti 3 kW galingumo;
   6. teikti skundus bendrabučio veiklos koordinatoriui / studentų reikalų administratoriui arba sargams dėl bendrabučio Gyventojų ar svečių elgesio;
   7. reikalauti, kad per 3 (tris) darbo dienas būtų pašalinti bendrabučio įrangos ar inventoriaus gedimai, išskyrus atvejus, kai atsižvelgiant į gedimų pobūdį objektyviai neįmanoma per šį laikotarpį jų pašalinti. Gedimai šalinami atsižvelgiant ir į LIK finansines galimybes;
   8. atvykti į bendrabutį arba išvykti iš jo bet kuriuo paros metu;
2. Bendrabučio Gyventojai turi kitas teisės aktuose ir LIK vidaus dokumentuose nustatytas teises.
3. Bendrabučio Gyventojai privalo:
   1. laikytis šių Taisyklių, bendrabučio kambario nuomos sutarties sąlygų, LR įstatymų ir kitų teisės aktų, Kolegijos administracijos ir bendrabučio darbuotojų nurodymų;
   2. palaikyti švarą ir tvarką kambariuose, bendro naudojimo patalpose;
   3. pasikeitus kontaktinei informacijai (gyvenamajai vietai, telefonui, elektroninio pašto adresui), nedelsiant apie tai informuoti bendrabučio veiklos koordinatorių/ studentų reikalų administratorių;
   4. nutraukus bendrabučio kambario nuomos sutartį, perduoti tvarkingą ir švarų kambarį bendrabučio darbuotojui laikantis šiose Taisyklėse nustatytos tvarkos. Palikus nesutvarkytą, nešvarų kambarį, surašomas aktas, kurį pasirašo bendrabučio veiklos koordinatorius / studentų reikalų administratorius arba jo nurodymu – bendrabučio sargas ir mentoriai. Tokiu atveju kambarys tvarkomas Kolegijos sąnaudomis, o sąskaita už tvarkymą pateikiama Gyventojui. Kambario tvarkymo mokestis nustatomas direktoriaus įsakymu;
   5. išsikraustant iš bendrabučio, išsivežti asmeninį inventorių. Neišvežus asmeninio inventoriaus, Kolegija turi teisę išvežti ir utilizuoti Gyventojo asmeninį inventorių, o išvežimo ir (ar) utilizavimo kaštus privalo padengti Gyventojas;
   6. nuo 22.00 val. iki 7.00 val. laikytis tylos ir ramybės, laikytis higienos normos HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“ bei kitų higienos normų reikalavimų;
   7. laikytis priešgaisrinės saugos instrukcijų;
   8. saugoti ir tausoti inventorių, taupiai vartoti energijos išteklius;
   9. apie pastebėtus kambario trūkumus (pvz.: sudužusį langą ar pan.) kuo skubiau, bet ne vėliau kaip per vieną parą nuo trūkumo pastebėjimo, pranešti bendrabučio veiklos koordinatoriui / studentų reikalų administratoriui arba sargui. Laiku nepranešus apie pastebėtus trūkumus bus laikoma, kad žala padaryta kambario Gyventojų;
   10. pastebėjus bet kokį gedimą ar avariją bendrabutyje, nedelsiant pranešti bendrabučio darbuotojui;
   11. esant triukšmui ramybės valandomis, taip pat sužinojus apie alkoholio vartojimo bendrabutyje atvejį bei kitokius šių Taisyklių pažeidimus, informuoti apie tai budintį bendrabučio darbuotoją tiesiogiai, o IPTF bendrabutyje - informuoti bendrabučio darbuotoją tam skirtu telefono numeriu;
   12. leisti Kolegijos ir bendrabučio darbuotojams, saugos tarnybos, policijos darbuotojams bet kuriuo paros metu užeiti į kambarį, jei tai būtina užtikrinant šių Taisyklių laikymąsi;
   13. laiku mokėti kambario nuomos mokestį;
   14. atlyginti Kolegijai padarytą žalą šių Taisyklių nustatyta tvarka;
   15. pagarbiai elgtis su bendrabučio Gyventojais ir darbuotojais;
   16. gerbti bendrabučio kitų Gyventojų teises ir teisėtus interesus;
   17. bendrabučio gyventojai turi kitas šiose Taisyklėse, LR teisės aktuose ir LIK vidaus dokumentuose nustatytas pareigas.
4. Bendrabučio Gyventojams draudžiama:
   1. vartoti bendrabutyje alkoholinius gėrimus, narkotikus, kitas psichotropines priemones, rodytis bendro naudojimo patalpose apsvaigusiems;
   2. laikyti ir platinti alkoholinius gėrimus, narkotines, kitas psichotropines medžiagas;
   3. rūkyti bendrabučio patalpose ir aplink bendrabutį (išskyrus tam skirtas vietas);
   4. šiukšlinti bendro naudojimo patalpose ir bendrabučio teritorijoje;
   5. laikyti bendrabučio patalpose gyvūnus, negavus tam bendrabučio koordinatoriaus / studentų reikalų administratoriaus leidimo;
   6. bendrabučio kambariuose ir bendro naudojimo patalpose draudžiami šauksmai, švilpimas, garsus dainavimas arba grojimas muzikos instrumentais bei kitokiais garsiniais aparatais, petardų šaudymas ar kiti triukšmą keliantys veiksmai;
   7. laikyti ginklus, sprogstamąsias medžiagas, įrankius ar prietaisus su vidaus degimo varikliais, tepalus, benziną ar kitus degius skysčius;
   8. savavališkai persikelti į kitą kambarį ar pernešti inventorių;
   9. išsikelti iš bendrabučio neinformavus apie tai raštu bendrabučio veiklos koordinatoriaus / studentų reikalų administratoriaus;
   10. be bendrabučio veiklos koordinatoriaus / studentų reikalų administratoriaus sutikimo atlikti bet kokius bendrabučio patalpų įrangos ar kitus remonto darbus;
   11. savo veiksmais arba neveikimu gadinti (laužyti, deginti, kt.) bet kokį bendrabučio inventorių, patalpas, kitą turtą;
   12. be bendrabučio veiklos koordinatoriaus sutikimo / studentų reikalų administratoriaus pakeisti kambario durų spyną ar pasikeisti raktus, nedavus atsarginės kopijos;
   13. bendro naudojimo patalpose palikti iš kambario išneštas buitines atliekas, nešvarius indus ar kitą inventorių;
   14. atlikti kitas veikas, kuriomis būtų pažeistos kitų Gyventojų arba darbuotojų teisės ir teisėti interesai.

# SVEČIŲ PRIĖMIMO TVARKA

1. Gyventojai svečius gali priimti nuo 7 val. iki 23 val.
2. Svečiai, atvykę į bendrabutį, privalo pateikti budinčiam bendrabučio sargui asmens tapatybės dokumentą ir užsiregistruoti svečių knygoje, nurodant svečių knygoje reikalaujamus duomenis. Registruodamasis svečių knygoje, svečias patvirtina, kad susipažino su Taisyklėmis ir įsipareigoja jų laikytis. Už tinkamą svečio registraciją atsakingas Gyventojas, pas kurį svečias lankosi.
3. Esant poreikiui ir galimybei bendrabučio Gyventojų svečiai gali būti apgyvendinti bendrabutyje pagal Bendrabučio kambario nuomos sutartį.
4. Asmenų svečiavimasis bendrabutyje po 23 val. nesudarius Bendrabučio kambario nuomos sutarties draudžiamas.
5. Svečias už bendrabutyje padarytus teisės pažeidimus atsako pagal Lietuvos Respublikos teisės aktus.
6. Svečią priimantis Gyventojas yra solidariai atsakingas už jo elgesį, veiksmus ir padarytą žalą.
7. Jeigu iš gyventojų yra nusiskundimų dėl svečio elgesio arba bendrabučio vidaus tvarkos nesilaikymo, bendrabučio veiklos koordinatorius, sargai, mentoriai ir bendrabučio tarybos nariai turi teisę pareikalauti, kad svečias nedelsiant išvyktų iš bendrabučio.
8. Jeigu yra pagrindas manyti, kad svečias galimai sutrikdys bendrabučio vidaus tvarką (pvz., yra neblaivus, nepagarbiai bendrauja su kitais asmenimis ir pan.), bendrabučio veiklos koordinatorius/ studentų reikalų administratorius ir bendrabučio sargas turi teisę neįleisti Svečio į bendrabutį.
9. Bendrabučiuose neturi teisės svečiuotis tie asmenys, kurie buvo pašalinti iš bendrabučio už Taisyklių nesilaikymą, išskyrus pašalinimo už mokesčių nemokėjimą atvejus.

# BENDRABUČIŲ GYVENTOJŲ MENTORYSTĖ

1. Kolegijos bendrabučių gyventojų mentorystė – tai partnerystė tarp Kolegijos bendrabučių gyventojų mentorių, turinčių žinių apie bendrabučių vidaus tvarką ir gyvenimo sąlygas, pasirengusių suteikti reikiamą informaciją bei esant poreikiui - padėti spręsti klausimus, susijusius su gyvenimu bendrabučiuose ir Kolegijos bendrabučiuose gyvenančių Kolegijos studentų.
2. Kolegijos bendrabučių mentorystės veikla siekiama ugdyti Kolegijos studentų, gyvenančių Kolegijos bendrabutyje, savarankiškumą, palengvinti jų integraciją ir adaptaciją naujoje socialinėje ir kultūrinėje aplinkoje, bendradarbiauti su bendrabučių darbuotojais ir Kolegijos bei fakultetų administracija gyvenimo bendrabučiuose klausimais.
3. Mentorystę vykdo:
   1. IPTF bendrabutyje - bendrabučio mentoriai – savanorystės pagrindais skiriami ir atšaukiami studentai bendrabučio veiklos koordinatoriaus teikimu. Kolegijos bendrabutyje yra skiriami du Kolegijos bendrabučio gyventojų mentoriai, kurie turi būti Kolegijos studentai ir gyventi Kolegijos bendrabutyje.
   2. AIF bendrabučiuose – Mentorių taryba - bendrabučių gyventojų renkamas organas.
4. Bendrabučių mentoriai privalo gerai žinoti bendrabučio vidaus tvarkos taisykles.
5. Kolegijos bendrabučių mentorių funkcijos:
   1. rūpintis Kolegijos bendrabučio Gyventojų adaptacija Kolegijos bendrabutyje;
   2. konsultuoti Kolegijos bendrabučio Gyventojus klausimais, susijusiais su Kolegijos bendrabučio vidaus tvarka;
   3. drausminti Kolegijos bendrabučio Gyventojus ir/ar svečius, kurie pažeidžia Kolegijos bendrabučio vidaus tvarkos taisykles ir/ar daro žalą Kolegijos bendrabučio patalpoms, pranešti apie tokius atvejus Kolegijos bendrabučio veiklos koordinatoriui / studentų reikalų administratoriui;
   4. prižiūrėti, kad išvykstantys Gyventojai susitvarkytų kambarius;
   5. pranešti Kolegijos bendrabučio veiklos koordinatoriui / studentų reikalų administratoriui apie kilusias Kolegijos bendrabutyje problemas, padarytą žalą;
   6. informuoti Kolegijos bendrabučio veiklos koordinatorių / studentų reikalų administratorių apie Kolegijos bendrabučio Gyventojų poreikius;
   7. bendradarbiauti su bendrabučio darbuotojais sprendžiant kitus gyvenimo bendrabutyje klausimus;
   8. pagal kompetenciją atsakyti į Kolegijos bendrabučio Gyventojų klausimus ir/ar padėti išspręsti su tuo susijusias problemas;
   9. dalyvauti Kolegijos bendrabučio Gyventojų susirinkimuose;
   10. dalyvauti priimant sprendimus skirstant nuolaidas studentų gyvenimui bendrabutyje.
   11. vykdyti kitus Kolegijos bendrabučio veiklos koordinatoriaus / studentų reikalų administratoriaus nurodymus, susijusius su Kolegijos bendrabučių veikla ir/ar Gyventojais.
6. Kolegijos bendrabučio mentorių teisės:
   1. gauti bendrabučio kambario nuomos mokesčio lengvatą. Sprendimas dėl mokesčio lengvatos skyrimo ir jos dydžio priimamas direktoriaus įsakymu fakulteto dekano teikimu.
   2. gauti reikalingą pareigoms atlikti informaciją iš Kolegijos bendrabučio veiklos koordinatoriaus/ studentų reikalų administratoriaus ar kitų Kolegijos darbuotojų;
   3. sudrausminti Kolegijos bendrabučio Gyventojus ir svečius;
   4. gyventojų vardu atstovauti jų interesus Kolegijos administracijoje, taip pat atstovauti Kolegijos administracijos reikalavimus tarp gyventojų;
   5. teikti siūlymus Kolegijos administracijai ir bendrabučio darbuotojams dėl gyvenimo bendrabutyje sąlygų gerinimo.
7. **Mentorių taryba** yra pavaldi ir atskaitinga AIF bendrabučių gyventojų susirinkimui.
8. Mentorių tarybos nariais gali būti tik nuolatinės studijų formos Kolegijos studentai, Kolegijos AIF bendrabučių gyventojai. Pretenduoti į Mentorių tarybą gali tik asmenys, kurie:
   1. neturi nuobaudų už Taisyklių pažeidimus per paskutinius vienerius metus;
   2. neturi finansinių įsiskolinimų Kolegijai;
   3. neturi akademinių skolų;
   4. yra gerai susipažinę su Taisyklėmis;
   5. atitinka atskirais atvejais numatytus papildomus reikalavimus.
9. Mentorių tarybą sudaro iki 5 narių: bendrabutyje nr. 3 renkamas 1 tarybos narys, bendrabučiuose nr. 2 ir nr. 4 – po 2 Mentorių tarybos narius. Mentorių tarybos nariai renkami tik apgyvendintuose bendrabučiuose.
10. Mentorių tarybą kiekvienų metų birželio mėnesį renka bendrabučių gyventojai.
11. Pirmąjį mokslo metų gyventojų susirinkimą šaukia studentų reikalų administratorius.
12. Pretendentai į Mentorių tarybą (toliau – pretendentai) likus ne mažiau kaip 3 darbo dienoms iki Mentorių tarybos rinkimų, privalo pateikti studentų reikalų administratoriui prašymą kandidatuoti į Mentorių tarybos narius. Apie Mentorių tarybos rinkimus bendrabučio Gyventojai informuojami ne vėliau kaip 10 darbo dienų iki rinkimų dienos.
13. Gyventojai turi teisę teikti siūlymus dėl pretendentų atsižvelgiant į šiuose Nuostatuose nustatytus reikalavimus ir laikantis numatytų terminų. Kartu su siūlymu turi būti pateiktas siūlomo pretendento sutikimas.
14. Studentų reikalų administratorius nustato pretendentų atitiktį numatytiems reikalavimams, taip pat turi teisę kviesti pretendentą į pokalbį.
15. Kiekvieno bendrabučio gyventojai renka Mentorių tarybos narį (narius) gyventojų susirinkime. Rinkimai gali būti organizuojami ir nuotoliniu būdu. Balsavimas laikomas įvykusiu, jeigu balsavo ne mažiau nei 50 proc. gyventojų. Tarybos nariai renkami atviru balsavimu, paprasta susirinkusių bendrabučio gyventojų balsų dauguma.
16. Išrinkti Mentorių tarybos nariai privalo rinktis į pirmąjį posėdį ne vėliau kaip per 5 darbo dienas po rinkimų dienos. Posėdyje atviru balsavimu balsų dauguma išrenkamas posėdžio pirmininkas. Jeigu balsai pasiskirsto po lygiai, posėdžiui pirmininkauja vyriausias pagal amžių asmuo.
17. Pirmajame Mentorių tarybos posėdyje slaptu balsavimu visų narių balsų dauguma išrenkamas Mentorių tarybos pirmininkas. Jeigu balsai pasiskirsto po lygiai, sprendimą lemia posėdžio pirmininko balsas.
18. Mentorių tarybos nario įgaliojimai pasibaigia:
    1. kai nutrūksta nuomos sutartis;
    2. kai Mentorių tarybos narys atsistatydina;
    3. kai Mentorių tarybos narys nušalinamas dėl funkcijų nevykdymo arba netinkamo vykdymo.
19. Sprendimą nušalinti Mentorių tarybos narį turi teisę priimti Kolegijos direktorius (direktoriaus įgaliotas darbuotojas) studentų reikalų administratoriaus teikimu arba atitinkamo bendrabučio gyventojų susirinkimas paprasta dalyvaujančiųjų balsų dauguma. Susirinkimas laikomas teisėtu, jeigu jame dalyvauja ne mažiau kaip pusė bendrabučio gyventojų.
20. Mentorių tarybos pirmininko įgaliojimai pasibaigia:
    1. kai nutrūksta nuomos sutartis;
    2. kai Mentorių tarybos pirmininkas atsistatydina;
    3. kai Mentorių tarybos pirmininkas nušalinamas dėl funkcijų nevykdymo arba netinkamo vykdymo.
21. Mentorių tarybos pirmininkas, be šiuose Nuostatuose išvardintų funkcijų, privalo organizuoti Mentorių tarybos posėdžius ir juose pirmininkauti, organizuoti bendrabučių tarybos veiklą, prižiūrėti ir siekti, kad Mentorių taryba vykdytų savo funkcijas, inicijuoti Mentorių tarybos ir gyventojų susirinkimus.

# MOKESTIS UŽ BENDRABUTĮ

1. Gyventojas privalo laiku mokėti mokesčius už nuomą šiose Taisyklėse ir bendrabučio kambario nuomos sutartyje nustatytais terminais ir tvarka.
2. Bendrabučio kambario nuomos mokesčio kaina, paslaugų, teikiamų bendrabutyje kaina, taip pat užstato, mokamo prieš apsigyvenant bendrabutyje, dydis tvirtinamas direktoriaus įsakymu kiekvieniems studijų metams. Pasikeitus paslaugų kainoms ar esant kitoms objektyvioms priežastims, kainos gali būti keičiamos ir mokslo metų laikotarpyje. Direktoriaus įsakymu taip pat tvirtinamas skolos administravimo mokesčio dydis.
3. Gyventojas, išreiškęs pageidavimą gyventi kambaryje esant mažesniam Gyventojų skaičiui, negu yra Kolegijos numatytas vietų skaičius kambaryje, privalo mokėti už vietą kambaryje proporcingai daugiau pagal nustatytus įkainius. Šiame punkte numatyta galimybė taikoma tik tokiu atveju, jeigu bendrabutyje yra laisvų vietų.
4. Gyventojas, sudaręs kambario nuomos sutartį ne ilgesniam kaip penkiolikos dienų laikotarpiui, moka mokestį, kurio kaina skaičiuojama paromis, arba pusės mėnesio dydžio kambario nuomos mokestį.
5. Gyventojas, sudaręs kambario nuomos sutartį ilgesniam kaip penkiolikos dienų laikotarpiui, bet trumpiau negu vienam mėnesiui, moka mokestį, kurio kaina skaičiuojama paromis arba viso mėnesio dydžio kambario nuomos mokestį.
6. Gyventojai, sudarę kambario nuomos sutartį trumpesniam negu vieno mėnesio laikotarpiui, visą mokestį už kambario nuomą privalo sumokėti iki apsigyvenimo bendrabutyje dienos.
7. Juridinis asmuo, sudaręs Bendrabučio kambarių nuomos sutartį (grupei asmenų) privalo visą Sutartyje numatytą nuomos mokestį sumokėti ne vėliau kaip likus 3 (trims) darbo dienoms iki nuomos termino pradžios.
8. Jei Gyventojas, mokantis mėnesinį nuomos mokestį, į bendrabučio kambarį įsikelia iki einamojo mėnesio 15 (penkioliktos) dienos (imtinai), jis turi sumokėti visą mėnesio nuomos mokestį. Visas mokestis privalo būti sumokėtas ir tuo atveju, kai Gyventojas iš kambario išsikelia po einamojo mėnesio 15 (penkioliktos) dienos.
9. Jei Gyventojas, mokantis mėnesinį nuomos mokestį, į bendrabučio kambarį įsikelia po einamojo mėnesio 15 (penkioliktos) dienos, jis privalo sumokėti 50 procentų mėnesio nuomos mokesčio. 50 procentų mėnesio nuomos mokestis privalo būti sumokėtas ir tuo atveju, kai iš bendrabučio kambario išsikeliama iki einamojo mėnesio 15 (penkioliktos) dienos.
10. Gyventojai, kurie sudaro kambario nuomos sutartį vieno mėnesio ir ilgesniam laikotarpiui, iki apsigyvenimo bendrabutyje dienos privalo sumokėti direktoriaus įsakymu patvirtinto dydžio užstatą ir pateikti apmokėjimo kvitą bendrabučio veiklos koordinatoriui arba atitinkamai – studentų reikalų administratoriui.
11. Gyventojui bendrabučio veiklos koordinatoriaus teikimu gali būti suteikiamos nuolaidos nuomos mokesčiui, jeigu jis su bendrabučio veiklos koordinatoriaus / studentų reikalų administratoriaus žinia aktyviai prisidėjo prie bendrabučio aplinkos gerinimo, pavadavo bendrabučio mentorių, kai šis dėl objektyvių priežasčių negalėjo atlikti jam priskirtų funkcijų, padėjo mentoriui padidėjus veiklų apimtims arba atliko panašias veiklas.
12. Užstatas ir (arba) permoka už bendrabučio kambario nuomą grąžinama pagal Gyventojo raštišką prašymą Gyventojui nutraukus sutartį ne vėliau kaip per 45 kalendorines dienas nuo prašymo pateikimo dienos. Prašyme privalo būti nurodyta banko sąskaita, į kurią užstatas (permoka) turi būti pervestas. Prašymas Kolegijai privalo būti pateiktas ne vėliau kaip per tris mėnesius nuo bendrabučio kambario nuomos sutarties pabaigos.
13. Jeigu Gyventojas nepateikia prašymo grąžinti užstatą ir nepraėjus trims mėnesiams sudaro naują bendrabučio kambario nuomos sutartį, užstatas perkeliamas naujai sudarytos bendrabučio kambario nuomos sutarties galiojimo laikotarpiui. Jeigu direktoriaus įsakymu pakeičiamas užstato dydis, Gyventojas padidinto užstato atveju privalo sumokėti užstato dydžio skirtumą arba sumažinto užstato atveju skirtumas Gyventojui grąžinamas į jo nurodytą sąskaitą.
14. Užstatas negrąžinamas tuo atveju, jei Gyventojas neatsiskaitė pagal bendrabučio kambario nuomos sutartį, neatlygino bendrabučiui padarytos žalos arba kitaip liko Kolegijai skolingas.
15. Visi mokėjimai už apgyvendinimo paslaugas turi būti atliekami pavedimu per banką.
16. Gyventojas bendrabučio kambario nuomos mokestį gali sumokėti iš anksto už ilgesnį laikotarpį.
17. Esant sunkiai finansinei padėčiai, tai yra, Gyventojams – Kolegijos studentams ir darbuotojams, kurių šeimos pajamos per mėnesį vienam šeimos nariui neviršija valstybės remiamų pajamų dydžio, nustatyto Lietuvos Respublikos Vyriausybės, pateikus pažymą, patvirtinančią teisę į socialinę paramą, fakulteto dekano sprendimu studentai ir darbuotojai gali būti atleisti nuo 50 proc. mokesčio už bendrabutį 3 mėnesių laikotarpiui.
18. Kambario nuomos mokesčio sumažinimas 50 proc. dekano sprendimu taip pat gali būti taikomas studentams – našlaičiams (asmenims, ne vyresniems kaip 25 metų, kurių abu tėvai (įtėviai) yra mirę), bei asmenims, kuriems iki pilnametystės įstatymų nustatyta tvarka buvo nustatyta globa (rūpyba). Siekiant šiame punkte numatytos lengvatos, privaloma pateikti atitinkamą padėtį pagrindžiančius dokumentus.
19. Išimtiniais atvejais nuo mokesčio arba jo dalies gali būti atleisti bendrabučio gyventojai (Kolegijos studentai arba darbuotojai) atsižvelgiant į pablogėjusią materialinę būklę dėl studento arba darbuotojo ligos, artimųjų giminaičių (tėvų (įtėvių), vaikų (įvaikių, globotinių) ligos arba mirties, stichinės nelaimės arba turto netekimo atvejais. Šiuo atveju Gyventojas privalo pateikti fakulteto dekanui prašymą ir pablogėjusią materialinę padėtį pagrindžiančius dokumentus. Sprendimas dėl mokesčio sumažinimo ir jo dydžio priimamas direktoriaus įsakymu fakulteto dekano teikimu.
20. Išimtiniais atvejais (sunki finansinė padėtis ir pan.) apgyvendinimo mokesčio mokėjimas gali būti atidėtas Gyventojams (Kolegijos studentams ir darbuotojams), sudariusiems ne trumpesnę kaip dviejų mėnesių bendrabučio kambario nuomos sutartį, bet ne ilgiau kaip dviem mėnesiams ir ne dažniau kaip vieną kartą per metus. Sunkios finansinės padėties aplinkybė vertinama kiekvienu atveju atskirai, atsižvelgiant į asmens gaunamas pajamas, pablogėjusią materialinę būklę dėl studento arba darbuotojo ligos, artimųjų giminaičių (tėvų (įtėvių), vaikų (įvaikių) ligos arba mirties, stichinės nelaimės arba turto netekimo atvejais. Šiuo atveju Gyventojas privalo pateikti dekanui argumentuotą prašymą dėl mokesčio mokėjimo atidėjimo ir sunkią finansinę padėtį pagrindžiančius dokumentus.
21. Bendrabučio kambario nuomos mėnesio mokestis mokamas iki kito mėnesio 10 dienos.
22. Sąskaita už Gyvenamosios vietos nuomą ir kitas paslaugas Gyventojams siunčiama elektroniniu paštu.
23. Pasibaigus bendrabučio kambario nuomos sutarčiai arba ją nutraukus, iki išsikraustymo dienos Gyventojas privalo visiškai atsiskaityti su Kolegija (sumokėti nuomos mokestį, mokesčius už suteiktas paslaugas, jeigu yra – skolas).
24. Iš Gyventojo, laiku nesumokėjusio nuomos mokesčio, Kolegija turi teisę reikalauti už kiekvieną uždelstą dieną mokėti po 0,02 proc. (dvi šimtąsias procento) delspinigių nuo nesumokėto nuomos mokesčio sumos.
25. Mokėjimų kontrolę vykdo Kolegijos buhalterija. Informacija apie Gyventojų nesumokėtus mokesčius perduodama bendrabučio veiklos koordinatoriui / studentų reikalų administratoriui kiekvieną savaitę.
26. Gyventojui, iki kito mėnesio 10 dienos nesumokėjus viso kambario nuomos mokesčio, elektroniniu paštu siunčiamas įspėjimas dėl nesumokėto mokesčio ir reikalavimas sumokėti mokestį per nustatytą terminą. Gyventojui nesumokėjus viso mokesčio per įspėjime nustatytą terminą, Gyventojui taikomas direktoriaus įsakymu nustatyto dydžio skolos administravimo mokestis ir be Gyventojo pasiaiškinimo skiriamas perspėjimas bei nustatomas papildomas terminas sumokėti skolą, administravimo mokestį bei delspinigius. Nesumokėjus visos nurodytos skolos per papildomą terminą, su Gyventoju nutraukiama bendrabučio kambario nuomos sutartis ir pradedamas skolos išieškojimo procesas teisminiu būdu.
27. 74, 76 ir 78 punktuose nurodyta informacija bendrabučio gyventojams - studentams ir darbuotojams siunčiama Kolegijos suteiktu elektroninio pašto adresu. Kitiems Gyventojams informacija siunčiama jų nurodytu elektroninio pašto adresu bendrabučio kambario nuomos sutartyje. Šiame punkte nurodytu būdu išsiųsta informacija laikoma tinkama Gyventojų informavimo ir supažindinimo raštu priemone.
28. Esant galimybei, Gyventojas po vasaros atostogų jo pageidavimu gali būti apgyvendinamas tame pačiame kambaryje, kuriame gyveno ankstesnės kambario nuomos sutarties galiojimo laikotarpiu.
29. Jeigu studentas, pasibaigus studijoms, nepratęsia bendrabučio kambario nuomos sutarties ir iki bendrabučio kambario nuomos sutarties pasibaigimo arba nutraukimo dienos neišsikrausto iš bendrabučio, kaina už apgyvendinimą jam skaičiuojama už kiekvieną parą pagal svečiui nustatytus įkainius.
30. Mokestis už bendrabučio kambario nuomą šiose Taisyklėse nustatyta tvarka skaičiuojamas tol, kol įvykdomi Taisyklių 17.2 punkto reikalavimai arba kol asmuo bus iškeldintas iš kambario teisės aktų nustatyta tvarka.

# BENDRABUČIO KOMPIUTERIŲ TINKLO NAUDOJIMO TAISYKLĖS

1. IPTF bendrabučio kompiuterių tinklas (toliau – BKT) yra dalis Kolegijos kompiuterių tinklo, skirto Kolegijos studentams ir kitiems Gyventojams (vartotojams), gyvenantiems IPTF bendrabutyje. AIF bendrabučio gyventojams šis skyrius netaikomas.
2. BKT teikia kompiuterių tinklo paslaugas mokslo metų laiku bei turi savo tinklo administratorių.
3. Visos medžiagos, bendrabučio tinklo administratoriaus panaudotos prijungimui prie tinklo, tampa BKT nuosavybe;
4. Už ryšį BKT viduje nuo stacionaraus kompiuterinio lizdo vartotojo kambaryje iki pagrindinio BKT komutacinio mazgo optinio keitiklio (toliau Optinio keitiklio) atsako BKT kompiuterių tinklo administratorius. Už ryšį nuo stacionaraus kompiuterinio lizdo vartotojo kambaryje iki vartotojo personalinio kompiuterio atsako Gyventojas (vartotojas). Už ryšį nuo Optinio keitiklio į Kolegijos kompiuterių tinklą ir toliau yra atsakingas Kolegijos kompiuterių tinklo administratorius.
5. Kolegijos kompiuterių tinkle yra taikomos žalingo turinio filtracijos taisyklės.
6. Kolegija įsipareigoja pateikti 100 Mbps pralaidumo kompiuterių tinklo ryšio liniją iki BKT pagrindinio komutacinio mazgo Optinio keitiklio ir užtikrinti nepertraukiamą kompiuterinio tinklo ryšį su Internetu savo atsakomybės ribose.
7. Gyventojas (kiekvienas BKT vartotojas) turi teisę:
   1. naudotis tinklo ištekliais mokymuisi, mokslinei tiriamajai veiklai, nekomercinių projektų įgyvendinimui;
   2. naudotis visomis kompiuterių tinklo teikiamomis paslaugomis, jei nėra pažeidžiamos šios Taisyklės ir Lietuvos Respublikos teisės aktai.
   3. gauti bendrabučio tinklo administratoriaus konsultacijas su tinklo veikimu susijusiais klausimais.
8. Gyventojas (kiekvienas BKT vartotojas) įsipareigoja:
   1. prižiūrėti savo kompiuterio saugumą, techninę ir programinę įrangą, t.y. prižiūrėti, kad būtų tvarkinga personalinio kompiuterio tinklo įranga (tinklo korta), tvarkinga ir laiku atnaujinama personalinio kompiuterio operacinė sistema ir taikomoji programinė įranga, tvarkinga ir laiku atnaujinama antivirusinė programa;
   2. prižiūrėti kompiuterinio ryšio liniją nuo savo personalinio kompiuterio iki stacionaraus kompiuterinio lizdo kambaryje;
   3. naudojant BKT resursus, laikytis Lietuvos Respublikos įstatymų, įskaitant, bet neapsiribojant Autorių teisių ir gretutinių teisių įstatymą, taip pat Lietuvos mokslo ir studijų institucijų kompiuterių tinklo LITNET naudojimo taisyklių, Kolegijos statuto ir kitų norminių aktų bei

interneto etiketo;

* 1. informuoti bendrabučio tinklo administratorių apie pastebėtus tinklo darbo sutrikimus, saugumo pažeidimus, bandymus pakenkti normaliam BKT funkcionavimui;
  2. naudoti tik tinklo administratoriaus paskirtus prisijungimo prie BKT parametrus, kuriuos draudžiama savavališkai keisti;
  3. gerbti kitus tinkle dirbančius naudotojus, jų teises, netrukdyti jiems naudotis tinklo teikiamomis galimybėmis;

1. Gyventojams draudžiama:
   1. naudoti BKT resursus komercinei veiklai vykdyti;
   2. naudojant BKT resursus disponuoti smurto, pornografijos, rasinės neapykantos turinio dalykais;
   3. naudojant BKT resursus atlikti veikas, pažeidžiančias elektroninių duomenų ir informacinių sistemų saugumą;
   4. naudoti BKT resursus kitų kompiuterinių sistemų ir tinklo resursų stebėsenai, informacijos apie juos rinkimui;
   5. siųstis, laikyti ar kitaip disponuoti bet kokia informacija ar duomenimis, kurie pažeidžia autoriaus teises;
   6. be tinklo administratoriaus leidimo jungti prie BKT bet kokią papildomą tinklo įrangą;
   7. leisti naudotis tinklo ištekliais kitiems asmenims, dalintis BKT prieiga su kitais vartotojais. Pažeidus šį draudimą ir įvykus incidentui už pasekmes visiškai atsako vartotojas.
2. Vartotojus, pažeidusius šiame skyriuje nustatytas taisykles ar Lietuvos Respublikos teisės aktus, tinklo administratorius turi teisę laikinai arba visam laikui atjungti nuo tinklo. Laikinai atjungtiems vartotojams tinklo prieiga yra atnaujinama tik išsprendus incidentą ir apie tai pranešus bendrabučio tinklo administratoriui.

# NUOBAUDOS IR ATSAKOMYBĖ UŽ PADARYTĄ ŽALĄ

1. Už Taisyklių pažeidimą skiriamos nuobaudos:
   1. perspėjimas (galioja 1 metus nuo paskyrimo dienos);
   2. pašalinimas iš bendrabučio 1 (vieneriems) metams;
   3. pašalinamas iš bendrabučio 3 (trijų) metų laikotarpiui.
2. Perspėjimas skiriamas už šių Taisyklių pažeidimą, nesant galiojančių nuobaudų, išskyrus 21.1,

21.2 punktuose numatytus atvejus.

1. Gyventojas šalinamas iš bendrabučio 1 (vieneriems) kalendoriniams metams, jei nuobaudos skyrimo metu yra bent vienas galiojantis perspėjimas.
2. Gyventojas šalinamas iš bendrabučio 3 (trijų) metų laikotarpiui:
   1. pažeidus Taisyklių 21.1 ir/arba 21.2 punkto nuostatas;
   2. veikos, turinčios vagystės požymių, atveju.
3. Nuobaudos gali būti skiriamos ir už kitus, šiose Taisyklėse neįvardintus pažeidimus. Mentoriams taip pat gali būti skiriamos nuobaudos už jų funkcijų nevykdymą arba netinkamą vykdymą. Skiriant nuobaudą, turi būti atsižvelgiama į Taisyklių arba kito teisės akto ar vidaus dokumento pažeidimo sunkumą, Gyventojo kaltę, į aplinkybes, kuriomis pažeidimas buvo padarytas, į tai kaip Gyventojas Taisyklių laikėsi anksčiau. Atsižvelgiant į šias aplinkybes, gali būti skiriamos lengvesnės arba griežtesnės nuobaudos negu išvardintos 93 punkte.
4. Atskirais atvejais bendrabučio veiklos koordinatorius gali siūlyti prasižengusį studentą šalinti iš LIK (pažeminus Kolegijos vardą ir pan.).
5. Prieš skiriant nuobaudą, iš bendrabučio Gyventojo, kuriam ketinama skirti nuobaudą, būtina pareikalauti rašytinio paaiškinimo, išskyrus šių Taisyklių 59 p. Gyventojui per 3 (tris) dienas nepateikus paaiškinimo bendrabučio veiklos koordinatoriui laikoma, kad Gyventojas pripažįsta

padaręs Taisyklių arba kito teisės akto nuostatų pažeidimą.

1. Nuobaudas rašytiniu tarnybiniu pranešimu direktoriui turi teisę siūlyti skirti bendrabučio veiklos koordinatorius, atsižvelgiant į bendrabučio darbuotojų, mentorių, Gyventojų pranešimus.
2. Nuobaudas skiria direktorius arba jo įgaliotas asmuo bendrabučio veiklos koordinatoriaus arba studentų reikalų administratoriaus teikimu.
3. Gyventojas, gavęs 93.2, 93.3 punktuose nurodytą nuobaudą, apie bendrabučio kambario nuomos sutarties nutraukimą įspėjamas prieš penkias darbo dienas, per kurias privalo išsikraustyti iš kambario.
4. Nuobaudos skiriamos per 14 dienų nuo pranešimo apie prasižengimą gavimo dienos. Jei nuobaudos skyrimas susijęs su padaryta materialia žala, nuobauda skiriama per 30 dienų nuo pranešimo apie pažeidimą gavimo dienos.
5. Gyventojai, padarę žalą bendrabučiui priklausančiai teritorijai, jo patalpoms ar inventoriui ar kitokiam turtui (toliau – Turtas), privalo atlyginti padarytus nuostolius.
6. Už Turtui padarytą žalą privalo atlyginti žalą padaręs Gyventojas. Nenustačius kalto asmens už žalos kambario patalpoms ar jose esančiam Turtui padarymą, Turtui padarytą žalą privalo atlyginti visi to kambario Gyventojai.
7. Nenustačius už žalos bendro naudojimo patalpoms ar jose esančiam Turtui padarymą kalto asmens, Turtui padarytą žalą privalo atlyginti visi bendrabučio Gyventojai.
8. Žalos dydį vertina ir nustato komisija, sudaryta iš direktoriaus pavaduotojo infrastruktūrai, vyr. finansininko ir bendrabučio veiklos koordinatoriaus. Komisija privalo įvertinti ir nustatyti žalos dydį ne vėliau kaip per 10 darbo dienų nuo informacijos apie padarytą žalą gavimo dienos.
9. Žala privalo būti atlyginta nedelsiant, tačiau ne vėliau kaip per 5 darbo dienas nuo pareikalavimo raštu dienos.
10. Gyventojas turi teisę kreiptis į Kolegijos direktorių dėl žalos atlyginimo dalimis, kai žala viršija 100 eurų sumą.
11. Už kitą turtinę ar neturtinę žalą, padarytą nesilaikant šių Taisyklių, taip pat už atitinkamų institucijų paskirtas baudas Gyventojas įsipareigoja Kolegijai atlyginti visą patirtą žalą.

# ASMENS DUOMENŲ TVARKYMAS

1. Kolegija yra visų Kolegijos veiklos ir vidaus administravimo procesuose surinktų duomenų valdytojas, taip pat duomenų subjektų bei trečių šalių perduotų asmens duomenų tvarkytojas.
2. Gyventojo arba svečio, tai yra duomenų subjekto, bendrabučio kambario nuomos sutartyje, svečių knygoje bei žurnale, kuriame patvirtinama apie susipažinimą su šiomis Taisyklėmis, pateikti asmens duomenys yra tvarkomi siekiant įvykdyti bendrabučio kambario nuomos sutartį bei siekiant teisėtų duomenų valdytojo interesų.
3. Asmens duomenų tvarkymo ir apsaugos reikalavimai, asmens duomenų tvarkymo tikslai, duomenų subjektų teisės bei duomenų apsaugos techninės ir organizacinės priemonės reglamentuojamos Asmens duomenų tvarkymo Kauno technikos kolegijoje tvarkos apraše (toliau – Aprašas).
4. Visais klausimais, susijusiais su duomenų subjektų asmeninių duomenų tvarkymu ir duomenų subjektų teisėmis, numatytomis 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 94/46/EB (Bendrasis duomenų apsaugos reglamentas), LR asmens duomenų teisinės apsaugos įstatyme ir kituose susijusiuose teisės aktuose, duomenų subjektai turi teisę kreiptis tiesiogiai į bendrabučio veiklos koordinatorių arba duomenų apsaugos pareigūną Apraše nustatyta tvarka.

# BAIGIAMOSIOS NUOSTATOS

1. Šios Taisyklės, jų pakeitimai ir papildymai tvirtinami Kolegijos direktoriaus įsakymu.
2. Taisyklės galioja tiek, kiek neprieštarauja Lietuvos Respublikos įstatymams, Kolegijos statutui, kitiems Lietuvos Respublikos teisės aktams bei Kolegijos vidaus teisės aktams.
3. Taisyklių išimtys gali būti taikomos Kolegijos direktoriaus sprendimu.
4. Taisyklės įsigalioja nuo 2024 m. liepos 1 d.